[{"text_idx": "#000002", "text": "Projekti tulemusena loodi o\u0303petajate ka\u0308siraamat, to\u0308o\u0308tati va\u0308lja o\u0303petajate koolitusprogramm ning koolitati lasteaia- ja koolio\u0303petajaid."}, {"text_idx": "#000003", "text": "Kaasaegse hariduse omandamisega ma\u0308a\u0308ratakse, et laps omandab teadmisi ja oskusi, kujundab hoiakuid ja kogemusi, mis oleksid tulevikus olulised elukvaliteedi kujundamisel. Lugemisoskus on u\u0308ks olulisemaid komponente teadmiste, oskuste, kogemuste ja hoiakute arenguprotsessis. Olles teadlik lugemisoskuse aktuaalsusest, on projektis tegutsenud o\u0303petajad rahul, et nad said vo\u0303imaluse osaleda selles harivas projektis, pakkuda sisu ja metoodilist tuge La\u0308ti, Leedu ja Eesti o\u0303petajatele laste lugemisoskuse arendamisel."}, {"text_idx": "#000004", "text": "Projekti \u201ePedagoogide to\u0308o\u0308su\u0308steem laste lugemisoskuse arendamiseks\u201c raames to\u0308o\u0308tati va\u0308lja ka\u0308siraamat ko\u0303igile, kellel on teaduslik ja su\u0308gav huvi lapse lugemisoskuse arendamise seisukohtade suhtes. Ka\u0308siraamat sisaldab teoreetilisi juhiseid lugemisoskuse kontseptsiooni kohta, sellega seotud komponente, lugemisprotsessi ja lapse ealiste omaduste iseloomustust lugemisoskuse arendamise kontekstis. Meetodeid selgitatakse praktiliste harjutuste kaudu, neid kirjeldatakse ja illustreeritakse. Kolme riigi o\u0303petajad-eksperdid proovisid teiste riikide kolleegide kasutatavaid meetodeid ning valisid koosto\u0308o\u0308s va\u0308lja parimad meetodid ja vo\u0303tted. Koos ka\u0308siraamatu kallal to\u0308o\u0308tades loodi u\u0308htne metoodiline la\u0308henemisviis, va\u0308hendati keelelisi erinevusi ja laiendati lugemisharjutustes kavandatud laste vanuse piire. Ka\u0308siraamat anti va\u0308lja eesti, la\u0308ti, leedu ja inglise keeles."}, {"text_idx": "#000005", "text": "Projekti raames va\u0308lja to\u0308o\u0308tatud koolitusprogrammi alusel toimus 22. veebruaril 2021 veebikoolitus laste lugemisoskuse arendamisest Tartu ja Tartumaa ning Po\u0303lva ja Po\u0303lvamaa lasteaia- ja koolio\u0303petajatele. Kokku osales 94 o\u0303petajat. Koolitust juhtis projekti Eesti poolne koordinaator Piret Jo\u0303ul. Koolitajateks olid Eesti poolsed o\u0303petajad-eksperdid Leoonika Kleimann-Leimann Tartu Poku Lasteaiast, Kristiina Bergmann Ko\u0303rveku\u0308la Lasteaiast Pa\u0308ikeseratas, Tuuli Helk Ko\u0303rveku\u0308la Po\u0303hikoolist ja Raina Uibo Po\u0303lva Koolist. Koolitus oli u\u0308les ehitatud vanuseastmete kaupa, lastest alates 1,5-aastastest kuni 12-aastasteni. Koolitus oli peamiselt praktilist laadi, et vo\u0303imalikult palju tutvustada projekti ka\u0308igus loodud o\u0303petajate ka\u0308siraamatut. Leoonika Kleimann-Leimann andis po\u0303hjaliku u\u0308levaate va\u0308ikelapsest ja teda u\u0308mbritsevast keskkonnast ning lugemise eeltingimuste loomisest. Kristiina Bergmann ja\u0308tkas eelkooliealiste laste lugemisoskuse arendamisest, pearo\u0303hk tehnilisel lugemisoskuse arendamisel. Tuuli Helki koolituse osa ho\u0303lmas I kooliastme o\u0303pilaste sisulist lugemisoskuse arendamist. Koolituse lo\u0303petas Raina Uibo II kooliastme o\u0303pilastele suunatud meetodite ja vo\u0303tete tutvustamisega- kuidas lugemine on ko\u0303ikjal meie u\u0308mber ja mil viisil saame o\u0303pilast toetada lugemisel o\u0303ppeprotsessis erinevates ainetes."}, {"text_idx": "#000006", "text": "Projekti \u201ePedagoogide to\u0308o\u0308su\u0308steem laste lugemisoskuse arendamiseks\u201c meeskond loodab, et projektis va\u0308lja to\u0308o\u0308tatud ka\u0308siraamatut kasutatakse aktiivselt Baltimaade haridusruumis ning see annab o\u0303petajatele uusi impulsse laste lugemisoskuse arendamisel ja edendamisel."}, {"text_idx": "#000007", "text": "Projekti lo\u0303petab veebikonverents 18. ma\u0308rtsil 2021 kell 13.00-16.00. Konverentsist on osa vo\u0303tma kutsutud ko\u0303ik, keda ko\u0303netab laste lugemisoskuse arendamine. Eesti Klassio\u0303petajate Liidu liikmed ja koolitusel osalenud o\u0303petajad on juba saanud kutse lo\u0303pukonverentsile."}, {"text_idx": "#000009", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000010", "text": "Salvesta minu nimi, e-posti- ja veebiaadress sellesse veebilehitsejasse ja\u0308rgmiste kommentaaride jaoks."}, {"text_idx": "#000011", "text": "Ku\u0308simused ja ettepanekud on oodatud aadressil "}]